I del tre av dokumentet, i en tilnærmet dagbok-fremstilling, forklarer Breivik hvordan han planla terrorangrepene. De siste sidene inneholder flere bilder av Breivik der han poserer i ulike antrekk. Inntil politiet slapp andre bilder av Breivik, ble noen av disse hyppig brukt i medienes dekning av terrorangrepene og den påfølgende etterforskningen og rettsmøtene.